CELEX: 32010R0109
Language: bg
Date: 2010-02-05 00:00:00
Title: Регламент (ЕС) № 109/2010 на Комисията от 5 февруари 2010 година относно класирането на някои стоки в Комбинираната номенклатура

9.2.2010   
            
            
               BG
            
            
               Официален вестник на Европейския съюз
            
            
               L 36/7
            
         РЕГЛАМЕНТ (ЕС) № 109/2010 НА КОМИСИЯТА
   от 5 февруари 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 февруари 2010 година.
      
         
            За Комисията, от името на председателя,
         
         László KOVÁCS
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикул, състоящ се от:
                  
                              —
                           
                           
                              цилиндричен стоманен съд с височина приблизително 33 cm и диаметър приблизително 29 cm,
                           
                        
                              —
                           
                           
                              стоманен капак с два кръгли отвора с приблизителен диаметър съответно 5 cm и 6 cm,
                           
                        
                              —
                           
                           
                              цилиндрична стоманена решетка с височина приблизително 8 cm и диаметър приблизително 12,5 cm,
                           
                        
                              —
                           
                           
                              гъвкава стоманена тръба, и
                           
                        
                              —
                           
                           
                              смукателна дюза.
                           
                        Стоманената решетка е монтирана към долната част на капака, под единия от отворите.
                  Тръбата със смукателната дюза е монтирана към другия отвор.
                  Артикулът е предназначен за почистване, например на камини, чрез използването му заедно с прахосмукачка, като маркучът на прахосмукачката се свързва към горната част на капака, към отвора с решетката.
                  При чистене с прахосмукачка едрите частици остават на дъното на съда, докато съдържащите се във въздуха частици се извличат от въздушния поток чрез филтрирането му от решетката.
               
               
                  8421 39 20
               
               
                  Класирането се определя от общи правила 1 и 6 за тълкуване на Комбинираната номенклатура, забележка 1, буква е) към раздел XV, и от описанието на кодове по КН 8421, 8421 39 и 8421 39 20.
                  Тъй като цилиндричната решетка спира съдържащите се във въздуха частици и през нея преминава само пречистеният въздух, тя служи за филтър. Следователно изделието има характеристиките на апарат за филтриране или пречистване от позиция 8421.
                  Класирането в позиция 7323 като домакински артикул от стомана се изключва, защото съгласно забележка 1, буква е) към раздел ХV посоченият раздел не обхваща артикулите от раздел ХVI.
                  Артикулът трябва да бъде класиран по код по КН 8421 39 20 като апарат за филтриране или пречистване на въздуха.